Halfdan Egedius

**Halfdan Egedius** (født 5. mai 1877 i Drammen, død 2. februar 1899) var en norsk maler og tegner. Fra han slo gjennom som 16-åring til han døde bare 21 år gammel, markerte Egedius seg som en fremragende kunstmaler og illustratør. 

Mest kjent er Egedius for sine illustrasjoner til folkeutgaven av *[[Heimskringla]]* (*Snorres kongsagaer*) som han utførte i «norrøn» stil inspirert av Erik Werenskiold. Illustrasjonene til verket ble opprinnelig fordelt mellom malerne Christian Krohg, Gerhard Munthe, Eilif Peterssen og Erik Werenskiold, men seinere kom også Egedius til. Da han ble syk og døde, overtok Wilhelm Wetlesen.

Egedius er kjent som en av «de unge døde». Dødsårsaken var aktinomykose, en bakterieinfeksjon (tidligere regnet som soppinfeksjon) som i dag ikke regnes som farlig. Egedius ble infisert av strålesopp fra å tygge på et strå under en telemarkstur i 1898 og døde kort etterpå. 

## Telemark

"Telemark ble Halfdan Egedius' kunstneriske *hjemstavn*. Bortsett fra tre måneder i København på Zahrtmanns malerskole, kom han aldri på studiereiser til utlandet. Hans liv ble for kort til det. Men til Telemark dro han så ofte han kunne. Telemark løste ut det han ubevisst lengtet etter."Bortsett selvsagt fra motiv han var sterkt tiltrukket av der - folkene, dansen, felespillet, landskapet - var det særlig maleren og bøheringen Torleiv Stadskleiv som var en grunn til at han så ofte dro dit. Allerede som 15-åring dro Egedius på sin første Telemarksreise. Han startet i Porsgrunn, fortsatte reisen med MS "Victoria" opp langs Norsjø, og med hest og kjerre fra Årnes brygge ved Gvarv til Bø, der de "hele tiden havde de snedekkede Lifjæld for øie", som han skriver i et brev hjem til foreldrene. I Bø møtte han Stadskleiv, og det utviklet seg et nært vennskap som skulle få stor betydning for dem begge. "Stadskleiv var en meget dyktig tegner, og det ingen tvil om at vi må regne ham som Egedius' viktigste lærer i de første årene."
Fil:NK299 Snorre norwegian stamp.jpg|Frimerke med Egedius illustrasjon av Snorre Sturlason


## Verk
* *Spill og dans* (1896) (Kunstneren regnet det som uferdig)
* *Fra Vågå* (1894) (Bergen Kunstmuseum, Rasmus Meyers samlinger)

To av Egedius' verk er utgitt på norske frimerker: tegninga «Paa hver sti dreiv det folk» fra *[[Olav den helliges saga]]* i folkeutgaven av *[[Heimskringla]]*, og maleriet «Lørdagskveld».


Fil:Halfdan Egedius - Soir d'été.jpg|«Lørdagskveld», 1893
Fil:Halfdan Egedius - Farmyard at Åse in Telemarken, Norway - DEP695 - Statens Museum for Kunst.jpg|Tunet på Åse, Telemark, 1893
Fil:Halfdan Egedius - Portrait of Mari Clasen - Google Art Project.jpg|Portrett av Mari Clasen, 1895
Fil:Halfdan Egedius - Girls dancing - Google Art Project.jpg|Dansende jenter, 1895
Fil:Halfdan Egedius - The Dreamer. Portrait of the Painter Torleiv Stadskleiv. - Google Art Project.jpg|Drømmeren, portrett av kunstneren Torleiv Stadskleiv, 1895
Fil:Halfdan Egedius - Play and Dance - Google Art Project.jpg|Spill og dans, 1896
Fil:Halfdan Egedius - Approaching Storm - NG.M.00506 - National Museum of Art, Architecture and Design.jpg|Opptrekkende uvær, Telemark, 1896
Fil:Halfdan Egedius - Summer, Bø in Telemark - NG.M.00516 - National Museum of Art, Architecture and Design.jpg|Sommer, Bø i Telemark, 1896
Fil:Olav Tryggvasons saga - Seidemennene paa Skrattskjaer - H. Egedius.jpg|«Seidmændene paa Skratteskjær» illustrasjon til Olav Tryggvasons saga
Fil:Olav den helliges saga - Kong Olavs fall - H. Egedius.jpg|«Kong Olavs fall» fra Olav den helliges saga er én av Halfdan Egedius' mange strektegninger til den norske praktutgaven av *[[Heimskringla]]* (*Snorres kongesagaer*) fra 1899
Fil:Olav den helliges saga - Bondehaeren - H. Egedius.jpg|Bondehæren fra Olav den helliges saga, 1898


## Gatenavn
I Stavanger er han hedret med *Halfdan Egedius' vei* på Stokka.

## Referanser


## Litteratur
* 
* 
** 
* Knut Ljøgodt. 
## Eksterne lenker
* 
* Verk av Halfdan Egedius på nasjonalmuseet.no
* Aftenposten &ndash; Fant kunstskatt i kottet